ddrg/super_eurlex huggingface dataset:
30.

understreger, at Europa-Parlamentets midlertidige udvalg, der forestod den undersøgelse, som lå til grund for beslutningerne af 14. februar 2007 og 19. februar 2009, dokumenterede, i hvilken grad godkendelses- og kontrolprocedurerne for civile fly, der overflyver luftrum eller lander på deres område, var ekstremt mangelfulde, og derfor ikke blot udsatte dem for misbrug i CIA's "ekstraordinære overførsler", men også for let at blive omgået af enhver udøver af organiseret kriminalitet, herunder terrornetværk; minder endvidere om EU's kompetence inden for transportsikkerhed og Parlamentets henstillinger til Kommissionen om at regulere og overvåge forvaltningen af EU's luftrum, lufthavne og ikke-erhvervsmæssige luftfart; opfordrer derfor EU og medlemsstaterne til ikke længere at udsætte en grundig gennemgang af deres gennemførelse af konventionen om international civil luftfart (Chicago-konventionen), for så vidt angår godkendelse og inspektion af civile fly, der overflyver deres luftrum eller lander på deres område, for at sikre, at sikkerheden forbedres, og at der udføres systematiske kontroller, som indebærer forhåndsidentifikation af passagerer og besætning, og at flyafgange, der er klassificeret som "statslige flyvninger" (som er undtaget fra konventionens anvendelsesområde) får forudgående og korrekt godkendelse; minder også om Parlamentets anbefaling om, at Tokyo-konventionen om lovovertrædelser og visse andre handlinger begået ombord i luftfartøjer håndhæves effektivt af medlemsstaterne;
B.

der henviser til, at det er afgørende at mobilisere alle bestræbelser på at stabilisere det europæiske finansielle marked og bryde forbindelsen mellem banker og stater, med henblik på at begynde at bevæge sig i retning af en egentlig økonomisk og monetær union;
37.

understreger, at disse foranstaltninger er afgørende for at skabe fornyet økonomisk vækst i EU; minder i den forbindelse om sin beslutning om smart regulering og opfordrer Kommissionen til at fremsætte forslag vedrørende gennemførelse af lovgivningsmæssig byrdeudligning, hvilket vil betyde, at det, inden der indføres ny lovgivning, som medfører ekstra omkostninger, er nødvendigt at fastlægge tilsvarende kompensation for disse omkostninger; minder endvidere om sin holdning til fordel for en forlængelse af og udvidelse af anvendelsesområdet for programmet til mindskelse af den administrative byrde og opfordrer indtrængende Kommissionen til i sit arbejdsprogram for 2013 at indføje et program, som tager højde for behovet for at mindske den overordnede reguleringsmæssige byrde;
27.

fremhæver, at der er betydelige muligheder for og et stort potentiale blandt kvindelige iværksættere, eftersom kvinder vedbliver med at vælge uddannelse inden for tjenesteydelsessektoren og dermed opbygge deres erhvervserfaring og kendskab til denne sektor; mener, at der er behov for tilsvarende vilkår i produktionssektoren, som der er i servicesektoren, for at bestræbelserne på at øge iværksætterånd og foretagsomhed blandt kvinder kan være effektive; glæder sig i denne forbindelse over forslaget om at udvide mikrofinansiering som en specifik akse inden for rammerne af programmet for social udvikling og innovation og fremhæver betydningen af mikrofinansiering som et instrument til støtte for kvindelige iværksættere og personer i sårbare arbejdsmarkedspositioner i tjenesteydelsessektoren; glæder sig over Kommissionens meddelelse om initiativet vedrørende socialt iværksætteri (COM(2011)0682), eftersom det især er kvinder, der søger beskæftigelse i sektoren for sociale virksomheder;
13.

opfordrer indtrængende især Bangladesh til at fortsat at acceptere den nuværende donorstøtte og alle supplerende støtteforanstaltninger og til at tillade de humanitære hjælpeorganisationer at fortsætte deres arbejde i landet, navnlig i lyset af begivenhederne i Rakhine og de deraf følgende strømme af flygtninge, der har et overhængende behov for basal hjælp;
44.

forventer, at overgangen til bredere og mere bæredygtige økonomiske indikatorer, herunder også inden for udviklingspolitikken, vil føre til, at der vil blive lagt mere vægt på sociale og miljømæssige mål for udviklingslandene, og at specifikke politikker og lovgivning vil sikre kvinders ejendomsret og kontrol over naturressourcer; understreger, at der er behov for at fremme kvinders adgang til de tjenesteydelser og nye teknologier, der er nødvendige for forvaltningen og driften af energi- og vandforsyningsordninger, virksomheder og landbrugsproduktion; understreger endvidere, at der er behov for, at kvinder i højere grad deltager i erhvervslivet og i organisationer på lederniveau;
59.

opfordrer indtrængende Rådet til under forhandlinger om EU-budgettet for 2013 at acceptere en politisk og offentlig debat om det bevillingsniveau, der er behov for til at gennemføre vækst og beskæftigelsespagten, der blev vedtaget på Det Europæiske Råds møde i juni 2012; udtrykker sin stærke bekymring over den holdning, som Rådet gentagne gange har indtaget, om kunstigt at reducere niveauet for betalingsbevillinger, der er til rådighed i EU-budgettet, hvilket ville bringe EU's evne til at opfylde sine juridiske og politiske forpligtelser i fare; opfordrer endnu en gang Rådet til at blive enig med Parlamentet og Kommissionen om en fælles metode til vurdering af faktiske betalingsbehov; understreger situationens alvor, navnlig for udgiftsområde 1A og 1B (konkurrenceevne for vækst og beskæftigelse/samhørighed for vækst og beskæftigelse) samt for fonde til udvikling af landdistrikterne;
148.

udtrykker stor bekymring over den udbredte kønsbaserede vold i verden og særligt i udviklingslandene, navnlig seksuel vold, udnyttelse og kvindemord; understreger, at respekt for kvinders rettigheder, herunder deres seksuelle og reproduktive rettigheder, og beskyttelse af deres menneskelige værdighed er af afgørende betydning for at forebygge og bekæmpe kønsbaseret vold, for at yde beskyttelse og nødvendig behandling af ofre og for at straffe gerningsmændene; opfordrer Kommissionen til at gøre bekæmpelse af straffrihed for gerningsmændene til denne form for vold et af de vigtigste indsatsområder for udviklingsbistandspolitikken.
C.

der henviser til, at sikkerhedsstyrkerne fortsætter med at bruge overdreven magt mod demonstranter; der henviser til, at Chut Wutty, en førende miljøforkæmper, der undersøgte ulovlig skovhugst, den 26. april 2012 blev skudt og dræbt af politiet; der henviser til, at tretten kvindelige aktivister fra Boeung Kak-området den 22. maj 2012 blev vilkårligt arresteret og idømt langvarige fængselsstraffe for at afholde et fredeligt protestarrangement ved en byggeplads, der har konsekvenser for deres lokalsamfund; der henviser til, at de er blevet frigivet efter internationalt pres, selv om deres straffe er blevet opretholdt; der henviser til, at en 14-årig pige, Heng Chantha, den 16. maj 2012 blev skudt og dræbt af sikkerhedsstyrker, og at der ikke finder nogen undersøgelse af hendes død sted;
F.

der henviser til, at myndighederne i de Forenede Arabiske Emirater har insisteret på, at deres overgreb er et svar på et udenlandsk inspireret islamistisk komplot, der sigter mod at vælte regeringen; der henviser til, at alle de tilbageholdte har forbindelser til al-Islah, en fredelig islamistisk gruppe, som har opereret i De Forenede Arabiske Emirater siden 1974; der henviser til, at beviser tyder på, at den nationale sikkerhed anvendes som et påskud for at gennemføre en massiv indsats mod fredelig aktivisme med det formål at kvæle krav om forfatningsmæssige reformer og en reform om menneskerettighedsspørgsmål, såsom statsløshed;
11.

opfordrer Kommissionen til under disse forhandlinger at forsvare følgende elementer som væsentlige: — anvendelse af EU-tekniske forskrifter, standarder og procedurer for overensstemmelsesvurdering; opfordrer til en aftale mellem europæiske og russiske standardiseringsorganer og for hurtig etablering af en fælles ordning for akkreditering af overensstemmelsesvurderinger i Rusland — et omfattende og juridisk bindende kapitel om energi, som bygger på den goodwill, der udvistes ved undertegnelsen af aftalen om en mekanisme for tidlig varsling i 2011, og baseret på klare principper om gennemsigtighed, fair konkurrence, gensidighed og ikke-forskelsbehandling; er fortaler for, at målet skal være et åbent og gennemsigtigt energimarked for EU og Rusland — fjernelse fra Ruslands side af de dobbelte priser på varer og afklaring og stabilisering af betingelserne for etablering af servicevirksomheder for at fremme disse EU-virksomheders investeringer i Rusland — det store uudnyttede marked for offentlige indkøb; opfordrer Kommissionen til at sikre retfærdige gensidige regler og procedurer for tildeling af offentlige udbud på begge markeder på nationalt og subnationalt plan — en reform af de russiske toldprocedurer i lyset af internationale konventioner — et SPS-kapitel til at sikre, at enhver part kun kan pålægge begrundede midlertidige forbud, navnlig på landbrugsprodukter, husdyr og fødevarer, under fuld overholdelse af principperne om proportionalitet, gennemsigtighed, ikke-forskelsbehandling og videnskabelig begrundelse — et kapitel om bæredygtig udvikling, som er baseret på De Forenede Nationers verdenserklæring om menneskerettigheder og de relevante ILO-konventioner, for at understrege behovet for fuldt ud at respektere og håndhæve menneskerettighederne og arbejdstagerrettigheder samt en forpligtelse til at gennemføre de relevante internationale miljøstandarder; kræver, at der i dette øjemed etableres en dialog med de relevante interessenter og civilsamfundet — et omfattende kapitel om beskyttelse af alle former for intellektuelle ejendomsrettigheder; opfordrer til, at dette kapitel skal indeholde principper om beskyttelse af geografiske betegnelser og en liste over beskyttede geografiske betegnelser — en opgradering af den nuværende tvistbilæggelsesordning for at sikre større gennemsigtighed og ikke-forskelsbehandling i investeringsklimaet i Rusland; — et omfattende og ambitiøst kapitel om investeringer, herunder liberaliseringsbestemmelser og foranstaltninger til beskyttelse af investeringer på grundlag af Parlamentets henstillinger vedrørende den nye EU-dækkende investeringskompetence (beslutning af 6. april 2011 om etablering af en samlet EU-politik for internationale investeringer (11));
19.

understreger vigtigheden af, at kvinders og børns rettigheder udtrykkeligt bliver bragt på bane i alle menneskerettighedsdialoger, især spørgsmålet om bekæmpelse og fjernelse af alle former for diskrimination og vold imod kvinder og piger, herunder navnlig tvangsægteskaber, vold i hjemmet og systematisk drab på kvinder og piger (femicide), og at påberåbelse af en hvilken som helst skik, tradition eller religiøs betragtning af en hvilken som helst art for at unddrage sig ansvaret for at bekæmpe en sådan brutalitet forkastes; finder, at bekæmpelsen af skikken med børneægteskab er en afgørende forudsætning for at opnå respekt for unge pigers grundlæggende rettigheder i Pakistan;
19.

glæder sig over Ombudsmandens vedholdende bestræbelser, f.eks. ved at udarbejde relevante publikationer, på at bidrage konstruktivt til at skabe bedre forudsætninger for at udarbejde en forordning om Den Europæiske Unions almindelige forvaltningsprocedurer; understreger, at en sådan lovgivning, som skulle sikre retligt bindende minimumstandarder for kvalitet og proceduregarantier i hele den direkte EU-forvaltning, kunne være baseret på artikel 298 i TEUF, og at det i forbindelse med den konkrete formulering heraf ville være nødvendigt med et tæt høringssamarbejde med Ombudsmanden
—

der henviser til Kommissionens forslag, især forslag til Rådets forordning om fastlæggelse af den flerårige finansielle ramme for årene 2014-2020 (COM(2011)0398), forslag til Europa-Parlamentets og Rådets forordning om de finansielle regler vedrørende Unionens årlige budget (COM(2010)0815), forslag til Europa-Parlamentets og Rådets forordning om ændring af afgørelse nr. 1639/2006/EF om et rammeprogram for konkurrenceevne og innovation (2007-2013) og forordning (EF) nr. 680/2007 om generelle regler for Fællesskabets finansielle støtte inden for de transeuropæiske transport- og energinet (COM(2011)0659), forslag til Europa-Parlamentets og Rådets forordning om Horisont 2020 – rammeprogram for forskning og innovation (2014-2020)om Horisont 2020 - rammeprogram for forskning og innovation (2014-2020) (COM(2011)0809), forslag til Europa-Parlamentets og Rådets forordning om et program for virksomheders konkurrenceevne og små og mellemstore virksomheder (2014-2020) (COM(2011)0834), forslag til Europa-Parlamentets og Rådets forordning om oprettelse af programmet Et Kreativt Europa (COM(2011)0785), forslag til Europa-Parlamentets og Rådets forordning om oprettelse af "ERASMUS FOR ALLE" EU-programmet for almen uddannelse, erhvervsuddannelse, ungdom og idræt (COM(2011)0788), forslag til Europa-Parlamentets og Rådets forordning om oprettelse af Connecting Europe-faciliteten (COM(2011)0665), forslag til Europa-Parlamentets og Rådets forordning om et EU-program for social udvikling og innovation (COM(2011)0609), forslag til Europa-Parlamentets og Rådets forordning om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond, som er omfattet af den fælles strategiske ramme, om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og om ophævelse af Rådets forordning (EF) nr. 1083/2006 (COM(2011)0615/2),
54.

understreger nødvendigheden af at fastlægge entydige og klare definitioner af relevante termer og navnlig begrebet "ekstraordinære omstændigheder" inden for alle transportformer, idet sådanne ville gøre det muligt for transportselskaberne at anvende reglerne mere ensartet, give de rejsende et fornuftigt værktøj til at forsvare deres rettigheder, mindske de forskelle, der findes i den nationale håndhævelse af reglerne og mindske mulighederne for at anfægte kompensationsreglerne; opfordrer Kommissionen til at fremsætte de nødvendige lovforslag i denne henseende under inddragelse af alle transportaktører og under hensyntagen til relevante EU-domstolsafgørelser; understreger, at en sådan definition skal tage højde for forskellene i de forskellige transportformer; noterer sig, at tekniske fejl ikke bør betragtes som ekstraordinære omstændigheder, og at sådanne hører under transportselskabets ansvar; understreger, at transportselskaber ikke bør stilles til ansvar for forstyrrelser, som de ikke selv har forvoldt, såfremt de har truffet alle rimelige forholdsregler for at undgå dem;
1.

henstiller til Rådet: a) at opstille en fælles EU-liste over embedsmænd, der var ansvarlige for Sergei Magnitskys død, for den efterfølgende juridisk tilsløring og for den fortsatte og vedvarende chikanering af hans mor og enke b) at udstede og håndhæve et visumforbud i hele EU for disse embedsmænd og indefryse eventuelle økonomiske aktiver, de eller deres nærmeste familie måtte have i Den Europæiske Union c) at opfordre Rusland til at gennemføre en troværdig og uafhængig efterforskning af alle aspekter af denne tragiske sag og stille alle de ansvarlige for en domstol d) indtrængende at opfordre de russiske myndigheder til at gøre en ende på den udbredte korruption, reformere retssystemet og bringe det i overensstemmelse med internationale normer ved at skabe et uafhængigt, retfærdigt og gennemsigtigt system, der under ingen omstændigheder kan misbruges i politisk øjemed e) at tage dette emne og spørgsmålet om intimidering og straffrihed i sager, hvor menneskerettighedsforkæmpere, journalister og advokater er involveret, op på bilaterale møder med russiske myndigheder på en mere fast, beslutsom og resultatorienteret måde;
34.

påpeger betydningen af kvalificerede og veluddannede iværksættere for at takle internationale virksomhedsudfordringer; opfordrer Kommissionen til at fremme programmet "Erasmus for unge iværksættere" og til at undersøge muligheden for at etablere et "Erasmus Mundus for iværksættere" med det mål at give dygtige iværksættere mulighed for at oparbejde erfaring i og netværke med ekspertisecentre uden for EU - også ved hjælp af videreuddannelse i virksomhedskultur, der skal gøre det muligt at erhverve sig en iværksætterkultur med internationale perspektiver for at opnå de nødvendige, grundlæggende værktøjer for at kunne konkurrere på det globale marked; opfordrer Kommissionen og medlemsstaterne til i programmet "Erasmus for alle" at inddrage unge iværksættere og industripolitikker i de EU-politikker, der er relevante for programmet;
26.

noterer sig, at det er højniveaugruppens vurdering, at selv om både EU og USA er inddraget på højt niveau i beskyttelsen og håndhævelsen af intellektuelle ejendomsrettigheder, vil det i forbindelse med de senere forhandlinger ikke være realistisk at søge at forlige gennemgående forskelle, hvad angår de forpligtelser vedrørende intellektuelle ejendomsrettigheder, der sædvanligvis indgår i de EU-amerikanske handelsaftaler; understreger dog, at den tilgang til forhandlingerne, der foreslås, skal være ambitiøs og have sigte mod en løsning af stridspunkterne og mod at håndtere spørgsmålene om intellektuelle ejendomsrettigheder på en gensidigt tilfredsstillende måde, samtidig med at der sikres et passende beskyttelsesniveau for de økonomiske operatører; gentager, at både EU's og USA's bestræbelser på at skabe vækst og beskæftigelse er afhængige af evnen til at skabe innovation og kreativ produktion, og at denne omstændighed gør, at den transatlantiske økonomi er truet af vareforfalskning og piratvirksomhed; mener, at EU's og USA's nye principper for informations- og kommunikationsteknologi er et incitament til øget synergi;
53.

beklager, at Kommissionen ikke lægger tilstrækkelig vægt på kønsdimensionen af fattigdom; mener, at EU skal investere i kvinders specifikke behov og udvikle sociale beskyttelsespakker, der imødegår de udfordringer, kvinder står over for; lægger vægt på, at ligestilling mellem mænd og kvinder og styrkelse af kvinders status er altafgørende for at nå de internationale udviklingsmål; fremhæver det faktum, at styrkelse af kvinders økonomiske og politiske status ikke kun er en drivkraft for lighed mellem kønnene, men også er grundlæggende for at opnå generel økonomisk vækst i udviklingslandene og mindske fattigdommen; opfordrer indtrængende Kommissionen til at sikre, at ligestilling mellem mænd og kvinder og styrkelse af kvinders status vil blive integreret i alle EU's udviklingspolitikker og -programmer gennem ligestillingshandlingsplanen fra 2010;
51.

anerkender i denne forbindelse Det Europæiske Forsvarsagenturs (EDA) naturlige rolle som bindeled mellem forsvarssektoren og Kommissionen og som mægler mellem de involverede militære parter; er fortaler for at styrke EDA's rolle med hensyn til at skabe politisk bevidsthed, netværkssamarbejde, bidrage til implementeringen af SESAR og støtte medlemsstaterne med den finansielle analyse og den operationelle risikoanalyse; bemærker, at EDA er i en god position til at bidrage til at imødegå fremtidige udfordringer vedrørende SES, f.eks. med hensyn til udstyr og træning; glæder sig over medlemsstaternes beslutning om at inddrage EU's Militærstab (EUMS) i at støtte EDA i forbindelse med SESAR; glæder sig over oprettelsen af forummet om implementering af det fælles luftrum/SESAR (SES/SESAR Military Implementation Forum), som fremmes af EDA, og tilskynder til, at forummet fortsættes yderligere på effektiv vis, da det har den store fordel, at det samler alle de relevante aktører i forsvarssektoren; understreger, at det er strengt nødvendigt at samarbejde med NATO, og bifalder kontinuerlig udvikling i denne henseende;
3.

understreger, at en afslutning på konflikten er af afgørende betydning for EU samt for parterne selv og for hele regionen, og at den kan opnås gennem en omfattende fredsaftale, der er baseret på de relevante resolutioner fra FN's Sikkerhedsråd, Madridprincipperne, herunder land for fred, køreplanen, de aftaler, parterne hidtil har indgået, og det arabiske fredsinitiativ; insisterer på, at en herved opnået løsning ikke må komme til at gå ud over nogen af parternes værdighed; bemærker, at EU, som Den Palæstinensiske Myndigheds største donor og en af Israels vigtigste handelspartnere, har instrumenter til rådighed til mere aktivt at tilskynde begge parter til at arbejde hen imod en løsning; opfordrer begge parter til at arbejde sammen med EU, som bør fortsætte alle bestræbelser på at løse konflikten; minder om, at den humanitære folkeret finder anvendelse i de besatte palæstinensiske områder, herunder den fjerde Genèvekonvention om beskyttelse af civile personer i krigstid;
37.

opfordrer Kommissionen og medlemsstaterne til at sikre fuld anvendelse af principperne om, at forureneren og brugeren betaler, ved hjælp af gennemsigtige og effektive afgiftsordninger, der er gennemført i alle vandforbrugende sektorer, og som har til formål at opnå fuld dækning af omkostningerne ved vandforsyning, herunder miljø- og ressourceomkostninger som fastsat i vandrammedirektivet; understreger imidlertid, at der skal tages sociale hensyn i forbindelse med fastsættelsen af afgifter på vand til privat brug, og at der skal være adgang til rent vand til overkommelige priser til opfyldelse af menneskelige behov; opfordrer endvidere Kommissionen og medlemsstaterne til at vurdere og revidere støtteordninger, der er skadelige for vand, og udvikle og indføre yderligere økonomiske instrumenter for at nedbringe omfanget af miljøskadelige aktiviteter og intensivere mere bæredygtig anvendelse af vandressourcer; understreger, at vandafgifterne skal afspejle den miljøpåvirkning, der er forbundet med spildevandsrensning; gør opmærksom på, at den økonomiske krise og begrænsningen af de offentlige udgifter gør det vanskeligt for lokale og regionale myndigheder at finansiere behandlingsanlæg for gråvand, på trods den eksisterende politiske vilje, og opfordrer derfor Kommissionen til at sikre en passende finansiering af spildevandsrensningsanlæg; opfordrer Kommissionen til at udvikle en strategi for at internalisere de eksterne omkostninger, som opstår på grund af vandforbrug, vandforurening og spildevandsrensning;
5.

glæder sig endvidere over tilsagnet om at gøre EU-budgettet til et vækstredskab; bemærker i denne forbindelse, at der ikke skete nogen håndgribelige fremskridt ved Det Europæiske Råd i juni i retning af at nå til enighed om den næste flerårige finansielle ramme (FFR), dvs. for 2014-2020; opfordrer det cypriotiske formandskab til at øge sine bestræbelser på dette område med fuld inddragelse af Parlamentet i FFR-forhandlingerne, herunder fuld respekt for dets ret til fælles beslutningstagning; insisterer imidlertid på, at reformen vedrørende egne indtægter er en vigtig del af dette, og uden en sådan vil det ikke være muligt at nå frem til en aftale om FFR; gentager sin overbevisning om, at det er nødvendigt at indgå en aftale både om indtægts- og udgiftssiden i den næste FFR, som bør svare til Unionens virkelige behov og ambitioner for den næste periode, inden udgangen af dette år;
7.

udtrykker sin dybe bekymring over den betingede dom over Poczobut på tre års fængsel for lignende påståede "lovovertrædelser"; er bekymret over, at betingelsen af dommen tilbagekaldes, således at han til enhver tid kan blive fængslet igen efter Lukasjenko-regimets forgodtbefindende, hvis myndighederne finder, at han igen har "overtrådt loven" under udførelsen af sit journalistiske arbejde; mener, at dette udgør reelt en form for intimidering og et forsøg på at tvinge Poczobut til at udøve selvcensur;